รัฐบาลไทย-ข่าวทำเนียบรัฐบาล-รมว.พม. นำคณะผู้บริหาร พม. เข้าร่วมประชุมคณะทำงานประชารัฐเพื่อสังคม (E6)
วันจันทร์ที่ 6 มีนาคม 2560
รมว.พม. นําคณะผู้บริหาร พม. เข้าร่วมประชุมคณะทํางานประชารัฐเพื่อสังคม (E6)
รมว.พม. นําคณะผู้บริหาร พม. เข้าร่วมประชุมคณะทํางานประชารัฐเพื่อสังคม (E6) พร้อมจับมือ สสส. หอการค้า ภาคีเครือข่ายภาครัฐ ภาคเอกชน และภาคประชาสังคม บูรณาการเร่งขับเคลื่อนงานเพื่อพัฒนางานภาคสังคม
วันนี้ (6 มี.ค. 60) เวลา 10.00 น.พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะทํางานประชารัฐเพื่อสังคม ครั้งที่ 1/2560 ในฐานะหัวหน้าทีมภาครัฐ ร่วมกับนายอิสระ ว่องกุศลกิจ ประธานกรรมการหอการค้าไทย หัวหน้าทีมภาคเอกชน และ ดร. สุปรีดา อดุลยานนท์ ผู้จัดการสํานักงานกองทุนสนับสนุนการสร้างเสริมสุขภาพ หัวหน้าทีมภาคประชาสังคม พร้อมด้วยคณะทํางานจากภาครัฐ ภาคประชาสังคม และภาคเอกชน เข้าร่วมการประชุมเพื่อติดตามความก้าวหน้าการดําเนินงานนโยบายประชารัฐเพื่อสังคม ณ ห้องประชุม 501 อาคารศูนย์เรียนรู้สุขภาวะ สํานักงานกองทุนสนับสนุนการสร้างเสริมสุขภาพ (สสส.) ซอยงามดูพลี เขตสาทร กรุงเทพฯ
พลตํารวจเอก อดุลย์กล่าวว่า การประชุมครั้งนี้ เป็นการติดตามความคืบหน้าการดําเนินงานด้านต่างๆ ตามนโยบายประชารัฐเพื่อสังคม เพื่อเร่งขับเคลื่อนงานเกี่ยวกับ 5 ประเด็นเร่งด่วน ได้แก่ 1) การส่งเสริมการมีรายได้และมีงานทําของคนพิการ 2) การส่งเสริมการมีรายได้และมีงานทําของผู้สูงอายุ 3) การออมเพื่อการเกษียณอายุ 4) ที่อยู่อาศัยและสิ่งแวดล้อมเพื่อการอยู่อาศัย และ 5) ความปลอดภัยทางถนน ซึ่งหัวหน้าทีมคณะทํางานย่อย ภายใต้คณะทํางานประชารัฐเพื่อสังคม ได้รายงานความคืบหน้า ดังนี้ คณะทํางานย่อยด้านการส่งเสริมการมีรายได้และการมีงานทําของคนพิการ โดยหอการค้าไทย และกรมส่งเสริมและพัฒนาคุณภาพชีวิตคนพิการ (พก.) มีเป้าหมายจ้างงานคนพิการเพิ่ม 16,000 อัตราในปี 2561 และส่งเสริมความเข้มแข็งให้กับองค์กรของคนพิการ และวิสาหกิจเพื่อสังคมของคนพิการ คณะทํางานการส่งเสริมการมีรายได้และการมีงานทําของผู้สูงอายุ โดยกรมกิจการผู้สูงอายุ (ผส.) ตั้งเป้าที่จะจ้างงานผู้สูงอายุทั้งในระบบและนอกระบบ รวม 39,000 อัตรา ในปี 2560
พลตํารวจเอก อดุลย์กล่าวต่อไปว่า ส่วนด้านการออมเพื่อการเกษียณอายุตลาดหลักทรัพย์ได้มีการรณรงค์ด้านวินัยทางการเงินการออม และวางแผนที่จะตั้ง WorkingGroups เพื่อส่งเสริมให้เกิดการออมใน 4 กลุ่มเป้าหมาย ได้แก่ 1) แรงงานในระบบ 2) แรงงานนอกระบบ 3) ข้าราชการ และ 4) ผู้สูงอายุ ขณะที่ผู้แทนจาก SCG ซึ่งเป็นหัวหน้าทีมภาคเอกชนของคณะทํางานด้านที่อยู่อาศัยและสิ่งแวดล้อมเพื่อการอยู่อาศัย นําเสนอแผนงานที่มุ่งเน้นการปรับปรุงที่อยู่อาศัยสําหรับผู้สูงอายุ โดยจะมีการรวบรวมแบบบ้านผู้สูงอายุทั้งจากภาครัฐ และเอกชน และการเสริมสร้างทักษะการออกแบบก่อสร้างของวิชาชีพที่เกี่ยวข้อง ในระดับอาชีวศึกษาและอุดมศึกษา ให้มีความรู้ด้าน Universal design สําหรับงานด้านความปลอดภัยทางถนน ปตท. ได้นําเสนอแผนการรณรงค์ เช่น กิจกรรมถนนคนดี การรณรงค์ในช่วงเทศกาลสําคัญ และตลอดจนการให้ความรู้การขับขี่ปลอดภัย อย่างไรก็ตาม การสร้างความปลอดภัยทางถนน ต้องบูรณาการกันทุกภาคส่วน เพื่อให้เห็นผลและมีประสิทธิภาพมากยิ่งขึ้น
พลตํารวจเอก อดุลย์กล่าวเพิ่มเติมว่า สําหรับในปี 2560 นี้ การดําเนินงานที่เห็นผลเป็นรูปธรรมที่ชัดเจน คือการจ้างงานคนพิการ ส่วนการจ้างงานของผู้สูงอายุ ด้านที่อยู่อาศัย และการออมฯ ซึ่งต้องปลูกฝังวินัยการออมตั้งแต่เด็ก จะเร่งขับเคลื่อนงานดังกล่าว ด้วยการบูรณาการหน่วยงานที่เกี่ยวข้อง และคาดว่าจะเห็นเป็นรูปธรรมมากยิ่งขึ้นในระยะต่อไป ทั้งนี้ การที่ภาคีเครือข่าย ภาคเอกชน และภาคประชาสังคม เข้ามาร่วมดําเนินงานจะทําให้การขับเคลื่อนงานเห็นผลชัดเจนเป็นรูปธรรมได้ง่ายขึ้น อย่างไรก็ตาม ขอขอบคุณคณะทํางานทุกภาคส่วนที่ได้ทุ่มเทและเสียสละ เพื่อพัฒนาคุณภาพชีวิตประชาชน และสังคม ซึ่งรัฐบาลพร้อมช่วยเหลือ สนับสนุน และอํานวยความสะดวกในการดําเนินการตามนโยบายประชารัฐอย่างเต็มที่